4.00 फोजोबनाय (Conclusion) : बे संजिरलायाव बर’फोरा जाग्रा आदारखौ माबोरै गोबाव समसिम थिनानै जायो बिनि आदबखौ बिजिरनाय जादों। अदेबानि बे सावराय बिदांआव बिनि बागै सावरायजबनाया गोब्राब। बर’फोरानि थिनानै जानाय आदबनि सायाव जेसेबांनो गोथौवै नोजोर होगोन एसेबांनो मोनलांबाय थागोन। गोजौआव बर’फोरनि जानाय आदारखौ माबादि आदबजों थिनानै दोनथुमनाय जायो बेनि सायाव सावरायनाय जादों। अदेबानि बैफोर आयदानि सायाव गुवार आरो गोथौ नोजोरजों सावरायबावोब्ला बर’फोरनि आदार दनथुमनाय आदबनि बागै गोबां खोथा मोनथिबावगोन होननानै आं दाथिनानै बुंनो हायो।